
מבוסס על פרוטוקול דיון בית הדין לביקורת משמורת בכלא מיכ"ל, דצמבר 2005
בשנת 2001 דיברה נטליה עם אדם שאמר לה שתוכל למצוא בישראל עבודה במסעדה או משהו דומה. אדם אחר שלא זכרה את שמו קנה עבורה כרטיס טיסה ומסר לה דרכון מזויף. בחודש מאי 2001 נחתה נטליה בנתב"ג ונכנסה לישראל באמצעות הדרכון המזויף. בנתב"ג פגשו אותה שני אנשים, שמו של אחד ויקטור ואת שמו של השני לא ידעה. הם לקחו אותה באוטו לבת-ים, שם שמו אותה בדירה עם עוד 3 בחורות. כולן עבדו במכון. נטליה עבדה בליווי. אחרי יומיים שלושה הגיעה המשטרה שלקחה את הנשים האחרות כדי לגרש אותן. בוריס לקח את נטליה לדירה דיסקרטית ברחוב אבולעפיה בתל-אביב. בדירה הייתה נטליה במשך שבוע, ואחר-כך לקחו אותה לראשון לציון, למקום בו עסקו במסאז' ושירותי מין. אחר כך לקחו אותה לחולון. אדם בשם עמי לקח את הדרכון שלה ושלח אותה לעסוק בליווי. עמי היה מסיע אותה בכל פעם לעבודה. לאחר מכן נלקחה למכון בבת-ים, בו עבדו עוד ארבע נשים, אצל אבי ואחותו, שמוצאם מקווקאז. אבי והאחות לא הפעילו אלימות נגד נטליה, אך גרמו לה להשתמש בסמים. לדבריה הם נתנו לכל הנשים שעבדו אצלם סמים. בשנת 2004 עזבה נטליה את הסרסור אבי והתחילה לעבוד לבד. היא שכרה דירה בבת ים שם גרה לבדה. 
בדיון שנערך ל-נטליה בבית הדין לביקורת משמורת אמרה נטליה שאינה רוצה להיות מגורשת מישראל, והיא מבקשת להעיד כנגד אלו שסחרו בה. 
